kk kk kk bg en kk kk kk ru kk kk kk kk kk kk kk ru kk kk kk kk kk kk kk kk kk kk kk kk kk en kk kk kk kk en kk kk kk kk kk kk kk kk kk kk kk kk kk kk kk kk kk kk kk kk kk ru ru en ru ru ru de kk kk kk fr kk de kk kk kk oc kk de kk kk kk fr kk de kk kk kk fr kk de kk kk fr kk de ru kk kk ca kk en ru ru en mhr ru kk kk kk kk
Қазақстан – Қытай: Тәжірибе мен шеберлік басым түскен матч
Баскетболдан Қазақстан ерлер командасы 2023 жылғы әлем кубогіне іріктеу кезеңі аясында Қытай құрамасын қабылдап, 56:68 есебімен қарсыласқа жол берді.
Кездесу қарқынды басталды. Қазақстандықтар адуынды қарсыластан қорықпай, алғашқы минуттарда таблода 4:4 нәтижесі тіркелді. Атап айтар болсақ, Рустам Мырзағалиев екі айып добын сәтті орындап, кейін ойын барысында екі ұпайлық нүктеден дәл түсті. Оның ізін ала Антон Быков үш ұпайлық алаңнан қарсыласты тағы да қапы қалдырып, Олег Киселев шәкірттері сеніммен алға басқан. Алайда, бұл матч барысындағы қазақстандықтардың есепте алға шыққан жалғыз әрі соңғы мүмкіндігі еді. Себебі, үш ұпайлық алаңнан допты торға тоғытқан қарсыластар есеп айырмасын бірден ұзартып, сол басымдықты ойынның соңына дейін ұстап тұрды. Осылайша, бірінші кезең 14:23 есебімен аяқталды.
Екінші кезеңді де Қазақстан командасы жаңа леппен бастауға тырысқан. Максим Марчук есеп айырмасын екі ұпайға қысқартып, Рустам Мырзағалиев екі ұпайлық нүктеден шабуылды әдемі аяқтай білді. Алайда, біздің команда бірнеше минут бойы қателікке бой алдырып, 18 ұпаймен аялдап қалды. Қарсыластар ұпайы 32-ден асып кеткен соң, Олег Киселев тайм-аут алып, жігіттерге біраз ақыл-кеңесін айтқан. Бірақ командаға бұл да көмек болмады. Қытай командасы 36-ұпайын алғанда Шайым Қуанов екі айып добын сәтті орындап, есеп айырмасын сәл қысқартқандай болды. Бұл  кезеңде де Рустам Мырзағалиев айып добын сәтті орындады. Өкінішке қарай, есеп айырмасы бәрібір үлкен еді. Екінші кезеңде 10:18 нәтижесі тіркелді, Қытай командасы алда.
Үшінші кезеңде Киселев шәкірттері қарсыласты біраз өкшелеп, есеп айырмасын жеті ұпайға дейін азайтты. Дәл осы кезеңде Қазақстан командасының қарсыласты қуып жететін мүмкінігі молырақ болған. Әсіресе, Шайым Қуанов, Рустам Мырзағалиев, Вадим Щербак екі ұпайлық нүктеден шабуылды сәтті орындап, есеп айырмасы жеті ұпайға дейін қысқарды. Бірақ қарсы шабуыл кезіндегі қателіктер қарсыласты қуып жетуге тағы мүмкіндік бермеді. Үшінші кезеңдегі көрсеткіш – 18:7.
Төртінші кезең тағы да команданы бапкердің сілкуімен басталды. Ұзақ уақыт бойы ұпай ала алмаған соң, Олег Киселев төрешілерден тайм-аут сұрап, соңғы кезеңді абыроймен өткізуді тапсырған болатын. Роберт Пан мен Рустам Мырзағалиевтың екі ұпайлық нүктедегі шабуылдары нәтижелі аяқталды. Алайда, бұл сәтте Қытай ойыншылары басымдықты түгелдей қолға алған болатын. Қорытынды есеп – 56:68.
Қазақстан: Бұл ойында Қазақстан командасының капитаны Рустам Мырзағалиевтің еңбегін ерекше атап өткен жөн. Ол капитандық міндетін толықтай атқарып, құраманы алға сүйреумен болды. Айып добын салу кезінде де еш қателескен жоқ. Қытайға қарсы ойында Мырзағалиев 14 ұпай жинап, ең нәтижелі ойыншы ретінде тіркелді. Рустам матч барысында 4 рет допты тартып алып, 5 рет командаласына допты жеткізген. Шайым Қуанов 10 ұпаймен екінші орында, ол 4 рет допты тартып алып, екі рет допты ойыншыларға жеткізді. Сондай-ақ, Максим Марчуктың еншісінде де 10 ұпай бар.
Қытай: Қытай командасы сапынан құраманың басты жұлдызы Чжоу Ци 19 ұпай жинады. Екінші орында 13 ұпайы бар Сунь Минхуй тұр.
Матчтан кейінгі баспасөз мәслихаты:
Келесі матч: Қазақстан командасы әлем кубогіне іріктеу турнирінің келесі матчын 30 тамыз күні Жапонияға қарсы өткізеді.
Матч туралы толық ақпарат, құрамдар, жаңалықтар, фото және бейне есептер, сондай-ақ статистика  Матч орталығында жарияланған.
Қазақстан ұлттық құрамасының 2023 жылғы Әлем Кубогы іріктеуіне қатысуы туралы толық ақпарат, команда құрамы, турнирлік кестелер, матчтардың кестесі мен нәтижелері біздің сайтымызда Құрамалар бөлімінде жарияланған.
Естеріңізге сала кетейік, жеребе қорытындысы бойынша "Дала қасқырлары" 1-ші раундта Иран, Сирия және Бахрейн құрамаларымен бірге "D" тобына түсті. Біздің команда алты матчтың бесеуінде жеңіске жетіп, көш басында келеді.
2021 жылдың 26 ​​қарашасы – Қазақстан vs Сирия – 84:74
2021 жылдың 29 қарашасы – Сирия vs Қазақстан – 71:81
2022 жылдың 24 ақпаны – Иран vs Қазақстан – 69:73
2022 жылғы 27 ақпан – Бахрейн vs Қазақстан – 48:95
2022 жылдың 1 шілдесі – Қазақстан vs Иран – 68:60
2022 жылдың 4 шілдесі – Қазақстан vs Бахрейн – 51:62
2-ші раундта Қазақстан құрамасы Австралия, Қытай және Жапония командаларымен бірге "F" тобында ойынды жалғастырады. Сондай-ақ, біздің құрамамен 1-ші раундта  бірге ойнаған Иран және Бахрейн баскетболшылары да келесі кезеңге өтті. Юірақ біз олармен кездеспейміз.
25 тамызы 2022 - Қазақстан vs Қытай - 56:68
30 тамызы 2022 - Жапония vs Қазақстан
11 қараша 2022 - Қазақстан vs Австралия
14 қараша 2022 - Қазақстан vs Жапония
29 тамыз 2022 - Жапония vs Қазақстан
23 ақпан 2023 - Қытай vs Қазақстан
25 тамыз 2022 - Қазақстан vs Қытай
26 ақпан 2023 - Австралия vs Қазақстан
Әлем Кубогы 2023 жылдың 25 тамызы мен 10 қыркүйегі аралығында үш елде - Жапония, Филиппин және Индонезияда өтеді.
Ұлттық құрамаға көрсеткен қолдауы мен көмегі үшін ҚР мәдениет және спорт министрлігіне, Спорт және дене шынықтыру істері комитетінің спортты дамыту дирекциясына, Ұлттық Олимпиада комитетіне, "Самұрық-Қазына" ұлттық әл-ауқат қорына, "Sport Qory" туризм және спорт индустриясын қолдау қорына, Нұр-Сұлтан қаласының әкімдігіне алғысымызды білдіреміз. Баскетболдан Қазақстан ұлттық құрамасының бас демеушісі - "M-Sport" ЖШС, демеуші- "Capital City Center" ЖШС, техникалық серіктес - "Transtelecom" АҚ.
Будьте в курсе всех событий казахстанского баскетбола, следите за новостями на нашем сайте и подписывайтесь на наши социальные сети Instagram, Facebook, Vkontakte и YouTube канал, а также на информационную рассылку в форме ниже.
Подписывайтесь на нашу рассылку!
Алматыда 19-25 қыркүйек аралығында өткен облыстардың, Астана, Алматы және Шымкент қалаларының ерлер және әйелдер командалары арасында баскетболдан жастар арасындағы Қазақстан Республикасы чемпионатының финалдық 4-туры аяқталды.
Алматыда 2022 жылғы Астана, Алматы және Шымкент қалалары облыстарының жастар құрамалары арасында баскетболдан ҚР чемпионаты аяқталды
Қыркүйектің 19-ы мен 25-і аралығында Алматыда өтіп жатқан баскетболдан жастар арасындағы Қазақстан Республикасы чемпионатының финалдық кезеңінде жүлделі орындарға таласатын командалардың есімдері белгілі болды.
Баскетболдан Қазақстан Республикасы жастар Чемпионатының финалдық турында бірінші орын үшін кімдер таласады?
«Дала қасқырлары» Әлем Кубогы-2023 іріктеу аясында қалған төрт матчтың біреуін жеңсе, әлемдік додаға жолдама алады. Осы орайда біз сіздерді Қазақстан құрамасының ойыншыларымен жақынырақ таныстыруды жалғастырамыз.
Шаим Қуанов: «Егер шымыр мінез болмаса, баскетболда жүрудің еш қажеті жоқ!»
2022 жылғы 19-25 қыркүйек аралығында Алматы қаласында облыстар мен Астана, Алматы және Шымкент қалаларының ерлер және әйелдер құрамалары арасында баскетболдан Қазақстан Республикасы Жастар Чемпионатының ақтық 4-ші туры өтеді.
Алматыда баскетболдан жастар арасындағы Қазақстан Республикасы Чемпионатының финалдық кезеңі басталды
Егер сен алматылық болсаң. Баскетбол ойнап, кәсіби спорттық мансап туралы ойланып жүрсең. Онда "Алматы легионы 2"командасының іріктеуіне кел.
"Алматы легионы" БК 1998-2002 жылғы жасөспірімдер командасына іріктеу өткізеді
ҚР Ұлттық Баскетбол Федерациясының атына Қытай баскетбол қауымдастығынан 2022 жылғы 29 тамызда Нұр-Сұлтан қаласында өткен Қытай мен Бахрейн командалары арасындағы Әлем кубогының іріктеу кезеңінің матчын ұйымдастырғаны үшін алғыс сөздерімен хат келіп түсті.
Қытай баскетбол қауымдастығы ҚР ҰБФ-на матчты ұйымдастыруға көмектескені үшін алғыс білдірді
Подписывайтесь на нашу рассылку!
Copyright © 2013-2022 Қазақстан Республикасының
010000, Астана қаласы, Республика даңғылы 34а, 510 кеңсе
Сайт «SportCMS» тұғырнамасында жұмыс жасайды